Адзначу і асабістыя дасягненні педагогаў. Дырэктар гімназіі № 1 Навагрудка стала пераможцай раённага конкурсу “Лепшы кіраўнік года” ў сацыяльнай сферы, а сама ўстанова адукацыі трэці год запар становіцца абсалютным лідарам у раённым рэйтынгу ўстаноў па захаванні ўзорнай якасці і парадку. Дыплом І ступені ў абласным конкурсе “Камп’ютар. Адукацыя. Інтэрнэт” атрымала настаўнік-дэфектолаг сярэдняй школы № 7 Навагрудка Таццяна Вітальеўна Антропава. Яна прадстаўляла электронны сродак навучання “Нязнайкіна грамата”. Абсалютнай пераможцай раённага конкурсу “Мы маладыя, мы таленавітыя” стала настаўніца біялогіі гэтай жа школы Марына Міраславаўна Бяляк.